OKRESNÁ PROKURATÚRA TREBIŠOV 
Jána Husa 1925/15, 075 01 Trebišov 1

Číslo: 2 Pv 500/14/8811	Trebišov 08.02.2016 
EEČ: 2-69-57-2016

U Z N E S E N I E

Trestná vec:	obv. XXXXX 
Trestný čin:	Prečin Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 
Rozhodol: 	prokurátor Okresnej prokuratúry Trebišov
Podľa § 217 odsek 1 Trestného poriadku vyslovujem, že obvinená:
1.	XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX XXXXX
väzba: nie 
ktorá je trestne stíhaná pre trestný čin:
- Prečin Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov  

sa v skúšobnej dobe, určenej uznesením prokurátora Okresnej prokuratúry Trebišov zo dňa 21.11.2014 spisová značka 2 Pv 500/14/8811, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.

Podľa ustanovenia §217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

dňa 29.07.2014 v čase okolo 14.30 hod. v meste Kráľovský Chlmec na križovatke ulíc Mierová a Ľ. Kossutha  pri dopravnej nehode viedla svoje osobné motorové vozidlo zn. XXXXX po jednosmernej ulici, kde na trojramennej križovatke týchto ulíc z dôvodu nesprávneho smeru a spôsobu jazdy najmä smerovaniu vozidla k pravému okraju vozovky, čo potvrdil aj znalecký posudok z odboru dopravy vytvorila pre cyklistku XXXXX , jazdiacu v tom čase po ul. Mierovej na horskom bicykli prekážku neočakávanú a náhlu, následkom čoho došlo k ich zrážke a cyklistka XXXXX utrpela zranenie a to zlomeninu chirurgického krčka ramennej kosti vľavo bez posunu s dobou liečenia a práceneschopnosti na základe vypracovaného znaleckého posudku z odboru zdravotníctva a farmácie do 42 dní 

Uznesením prokurátora Okresnej prokuratúry Trebišov zo dňa 21.11.2014, spisová značka 2 Pv 500/14/8811, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX  
	12 mesiacov
 
Odôvodnenie:
Uznesením prokurátora Okresnej prokuratúry v Trebišove sp. zn.                        2 Pv 500/14/8811 zo dňa 21.11.2014, právoplatným 02.12.2014, bolo trestné stíhanie proti obv. XXXXX, stíhanej pre prečin ublíženia na zdraví podľa § 158 Tr. zákona, podmienečne zastavené a bola jej stanovená skúšobná doba v trvaní   12 (dvanásť) mesiacov. Skúšobná doba uplynula dňa 02.12.2015.

	Podľa § 217 ods.1 Tr. poriadku bolo zisťované, či sa obv. XXXXX  v skúšobnej dobe osvedčila, pričom bolo zistené, že z miesta bydliska je hodnotená kladne. Nebolo voči nej vedené žiadne trestné stíhanie a nebola prejednaná v priestupkovom konaní v mieste bydliska. Z odpisu z registra trestov bolo zistené,   že počas skúšobnej doby sa taktiež nedopustila žiadneho trestného činu.

	Keďže obv. XXXXX počas stanovenej skúšobnej doby viedla riadny život, bolo rozhodnuté, že sa v skúšobnej dobe osvedčila s tým, že právoplatnosťou rozhodnutia o osvedčení nastávajú účinky zastavenia trestného stíhania v zmysle   § 9 ods.1 písm. e/ Tr. poriadku.
 
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.) 

JUDr. František Bicko
prokurátor